Държавен вестник, бр. 100, 2014 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  100
Посочената разпоредба в посочената по-
горе част е незаконосъобразна и на друго 
основание – като противоречаща на норма от 
по-висок ранг, а именно на разпоредбата на 
чл. 85, ал. 1 от Наказателния кодекс, съгласно 
която реабилитацията заличава осъждането 
и отменя за в бъдеще последиците, които за-
коните свързват със самото осъждане, освен 
ако в някое отношение със закон или указ 
е установено противното. Реабилитацията е 
правен механизъм, насочен към премахване на 
съдимостта. Тя заличава за в бъдеще всички 
последици, с които едно осъдено лице може 
по силата на закон да бъде засегнато. Из-
ключението, предвидено в чл. 85, ал. 1 НК за 
продължаване на последиците от осъждането, 
независимо от настъпилата реабилитация, е 
то да е установено със закон или с указ. В 
конкретния случай, както вече се посочи, в 
специалния ЗЗДН липсва разпоредба, коя-
то да предвижда ограничаващи условия по 
отношение на осъждани лица за участие в 
конкурс по въпросните програми. Липсва и 
указ (касае се за нормативен указ), с който 
да са установени предвидени ограничения. 
По действащата Конституция единствено 
президентът на републиката има право да 
издава укази, които обаче нямат нормативен 
характер, поради което с тях не могат да се 
установяват ограниченията, сочени в нормата 
на чл. 85, ал. 1 НК. Такива ограничителни 
правила спрямо осъдени и реабилитирани са 
приети едва с раздел I, глава 3, и по-конкрет-
но с чл. 17, т. 2 от правилника за прилагане 
на посочения закон, който не е нито закон, 
нито указ по смисъла на чл. 85, ал. 1 НК. 
Следователно разпоредбата на чл. 17, т. 2 от 
Правилника за прилагане на Закона за защита 
от домашното насилие в посочената по-горе 
част и на това основание е незаконосъобразна 
и като такава следва да бъде отменена.
Настоящият съдебен състав намира, че 
текстът на чл. 17, т. 2 от правилника в ата-
куваната му част противоречи и на разпо-
редбата на чл. 88а, ал. 1 НК, според която, 
когато от изтърпяването на наказанието е 
изтекъл срок, равен на този по чл. 82, ал. 1, 
и осъденият не е извършил ново умишлено 
престъпление от общ характер, за което се 
предвижда наказание лишаване от свобода, 
осъждането и последиците му се заличават. 
Касае се до настъпила реабилитация, с коя-
то по изложените вече по-горе съображения 
осъждането и последиците от него се считат 
за заличени. Изключение от това правило е 
предвидено единствено в хипотезите на ал. 5 
на чл. 88а по отношение на лица, осъдени за 
тежки престъпления срещу републиката и за 
престъпления против мира и човечеството. 
Това е въпрос за разрешаване от законодателя, 
който следва да предвиди такива изключения 
в специалния закон. 
От изложеното следва да се приеме, че 
разпоредбата на чл. 17, т. 2 ППЗЗДН в посо-
чената є по-горе част противоречи на чл. 15, 
ал. 1 ЗНА, съобразно която нормативният акт 
трябва да съответства на Конституцията и 
на другите нормативни актове от по-висока 
степен. Тези обстоятелства правят оспорената 
норма незаконосъобразна и налагат нейната 
отмяна в посочената част.
По изложените съображения и на основание 
чл. 193, ал. 1 АПК Върховният администрати-
вен съд, тричленен състав на седмо отделение,
Р Е Ш И :
Отменя разпоредбата на чл. 17, т. 2 от Пра-
вилника за прилагане на Закона за защита 
от домашното насилие (обн., ДВ, бр. 45 от 
15.06.2010 г., в сила от 15.06.2010 г.; изм. и доп., 
бр. 47 от 22.06.2012 г., в сила от 22.06.2012 г., 
бр. 50 от 17.06.2014 г., в сила от 17.06.2014 г.) в 
частта є относно израза „осъждани за умиш-
лено престъпление от общ характер, незави-
симо от реабилитацията или“ по жалба на 
сдружение с нестопанска цел „Асоциация за 
реинтеграция на осъдени лица“ със седалище и 
адрес на управление София, район „Младост“, 
ж.к. Младост 3, бл. 304, вх. 2, ет. 6, ап. 41А, 
като отхвърля жалбата в останалата є част.
Решението е оставено в сила с Решение на 
петчленен състав № 14214 от 27.11.2014 г. по 
адм.д. № 13403/2014 г. по описа на Върховния 
административен съд.
Председател:  
Георги Колев
8495